Komission päätös,

tehty 8 päivänä toukokuuta 2001,

Euroopan maatalouden ohjaus- ja tukirahaston (EMOTR) tukiosastosta varainhoitovuonna 2000 rahoitettuja menoja koskevien jäsenvaltioiden tilien tarkastamisesta ja hyväksymisestä

(tiedoksiannettu numerolla K(2001) 1192)

(2001/474/EY)

EUROOPAN YHTEISÖJEN KOMISSIO, joka

ottaa huomioon Euroopan yhteisön perustamissopimuksen,

ottaa huomioon yhteisen maatalouspolitiikan rahoituksesta 21 päivänä huhtikuuta 1970 annetun neuvoston asetuksen (ETY) N:o 729/70(1), sellaisena kuin se on viimeksi muutettuna asetuksella (EY) N:o 1287/95(2), ja erityisesti sen 5 artiklan 2 kohdan b alakohdan,

ottaa huomioon yhteisen maatalouspolitiikan rahoituksesta 17 päivänä toukokuuta 1999 annetun neuvoston asetuksen (EY) N:o 1258/1999(3), ja erityisesti sen 7 artiklan 3 kohdan,

on kuullut rahastokomiteaa,

sekä katsoo seuraavaa:

(1) Asetuksen (ETY) N:o 729/70 5 artiklan 2 kohdan b alakohdan sekä asetuksen (EY) N:o 1258/1999 7 artiklan 3 kohdan mukaan komissio tarkastaa ja hyväksyy mainittujen asetusten 4 artiklassa 1 kohdassa tarkoitettujen maksajina toimivien toimielinten tilit jäsenvaltioiden toimittamien vuosittaisten tilien perusteella, joiden ohella on toimitettu tarkastamiseen ja hyväksymiseen tarvittavat tiedot sekä toimitettujen tilien täydellisyyttä, tarkkuutta ja todenperäisyyttä koskevat todistukset sekä ne myöntävien toimielinten kertomukset.

(2) Jäsenvaltioiden toimittamista tiedoista ja Euroopan maatalouden ohjaus- ja tukirahaston (EMOTR) tukiosastosta rahoitettujen menojen kuukausittaisesta kirjanpidosta, ja eräiden, neuvoston asetuksen (EY) N:o 1259/1999 toimeenpanoa koskevien, yksityiskohtaisten säännösten vahvistamisesta 16 päivänä helmikuuta 1996 annetun asetuksen (EY) N:o 296/96(4), sellaisena kuin se on viimeksi muutettuna asetuksella (EY) N:o 2785/2000(5), 7 artiklan 1 kohdan mukaisesti kirjanpitoon varainhoitovuonna 2000 kirjatut menot ovat ne menot, jotka jäsenvaltiot ovat suorittaneet 16 päivän lokakuuta 1999 ja 15 päivän lokakuuta 2000 välisenä aikana.

(3) Jäsenvaltioille myönnetyt määräajat, joiden kuluessa jäsenvaltioiden on esitettävä komissiolle asiakirjat, joita tarkoitetaan asetuksen (ETY) N:o 729/70 5 artiklan 1 kohdan b alakohdassa sekä asetuksen (ETY) N:o 1258/1999 6 artiklan 1 kohdan b alakohdassa ja asetuksen (ETY) N:o 729/70 soveltamista koskevista yksityiskohtaisista säännöistä EMOTR:n tukiosaston tilien tarkastamisen ja hyväksymisen osalta 7 päivänä heinäkuuta 1995 annetun komission asetuksen (EY) N:o 1663/95(6), sellaisena kuin se on viimeksi muutettuna asetuksella (EY) N:o 2245/1999(7), 4 artiklan 1, 3 ja 4 kohdassa, ovat päättyneet.

(4) Komissio on tarkastanut sille toimitetut tiedot ja ilmoittanut jäsenvaltioille saamiinsa tietoihin perustuvien tarkastusten tulokset sekä niihin liittyvät tarvittavat oikaisut ennen maaliskuun 31 päivää 2001.

(5) Asetuksen (EY) N:o 1663/95 7 artiklan 1 kohdan ensimmäisen alakohdan mukaisesti asetuksen (ETY) N:o 729/70 5 artiklan 2 kohdan b alakohdassa sekä asetuksen (EY) N:o 1258/1999 7 artiklan 3 kohdan tarkoitetuissa päätöksissä tilien tarkastamisesta ja hyväksymisestä on määrättävä, sanotun kuitenkaan rajoittamatta mainitun 5 artiklan 2 kohdan c alakohdan sekä 7 artiklan 4 kohdan mukaisten myöhempien päätösten soveltamista, se kussakin jäsenvaltiossa kyseisenä varainhoitovuonna toteutuvien menojen määrä, jonka EMOTR:n tukiosasto ottaa vastattavakseen edellä mainitun asetuksen 5 artiklan 1 kohdan b alakohdassa ja 6 artiklan 1 kohdan b alakohdassa tarkoitettujen tilien sekä kyseisen varainhoitovuoden ennakkojen vähennysten ja keskeytysten perusteella, mukaan lukien asetuksen (EY) N:o 296/96 4 artiklan 3 kohdan toisessa alakohdassa tarkoitetut vähennykset; 21 päivänä joulukuuta 1977 annetun varainhoitoasetuksen(8), sellaisena kuin se on viimeksi muutettuna asetuksella (EY, EHTY, Euratom,) N:o 2673/1999(9) 102 artiklan mukaan tilien tarkastusta ja hyväksymistä koskevan päätöksen lopputulos, joka käsittää mahdollisen erotuksen 100 ja 101 artiklan mukaisesti kyseisen varainhoitovuoden tileille kirjattujen menojen kokonaismäärän ja komission tilien tarkastamisen ja hyväksymisen yhteydessä hyväksymien menojen kokonaismäärän välillä, kirjataan yhdelle ainoalle momentille lisäyksenä tai vähennyksenä menoihin.

(6) Tiettyjen maksajina toimivien toimielinten osalta komissio voi vuosittaisten tilien ja niihin liittyvien asiakirjojen perusteella tehdä päätöksen toimitettujen tilien täydellisyydestä, tarkkuudesta ja todenperäisyydestä. Tehtyjen tarkastusten perusteella osa toimitetuista tileistä ei täysin vastaa näitä edellytyksiä. Kyseisiä menoja ei näin ollen voida tunnustaa EMOTR:n tukiosastosta maksettaviksi. Liitteessä I esitetään tarkastetut ja hyväksytyt määrät jokaisen maksajana toimivan jäsenvaltion osalta. Nämä summat on esitetty yksityiskohtaisesti yhteenvetokertomuksessa, joka esitettiin rahastokomitealle tämän päätöksenteon yhteydessä.

(7) Tehtyjen tarkastusten perusteella eräiden muiden maksajina toimivien toimielinten toimittamat tiedot edellyttävät lisätutkimuksia, eikä niiden tilejä voida tarkastaa ja hyväksyä tässä päätöksessä. Liitteessä II esitetään kyseiset maksajana toimivat toimielimet.

(8) Asetuksen (EY) N:o 296/96 4 artiklan 2 kohta yhdessä talousarvion kurinalaisuudesta 26 päivänä syyskuuta 2000 annetun neuvoston asetuksen (EY) N:o 2040/2000(10) 14 artiklan kanssa jäsenvaltioiden suorittaessa menot vahvistettujen edellytysten ja määräaikojen ulkopuolella vähennetään tileille kirjattuja ennakoita. Kuitenkin asetuksen (EY) N:o 296/96 4 artiklan 3 kohdan nojalla syys- ja lokakuun aikana tapahtuneet ylitykset otetaan huomioon tehtäessä päätöstä tilien tarkastamisesta ja hyväksymisestä, paitsi jos ne voidaan todeta ennen varainhoitovuoden ennakkoja koskevaa viimeistä päätöstä; osa tiettyjen jäsenvaltioiden ilmoittamista menoista edellä mainittuna ajanjaksona ja koskien toimenpiteitä, joiden osalta komissio ei hyväksynyt lieventävien olosuhteiden olemassaoloa, on suoritettu säännösten mukaisten määräaikojen ja edellytysten ulkopuolella; näin ollen on tarpeen, että tässä päätöksessä osoitetaan kyseiset vähennykset; näistä vähennyksistä päätetään asetuksen (ETY) N:o 729/70 5 artiklan 2 kohdan c alakohdan ja asetuksen (EY) N:o 1258/1999 7 artiklan 4 kohdan mukaisesti myöhempänä ajankohtana, jolloin vahvistetaan lopullisesti menot, jotka jätetään yhteisön rahoituksen ulkopuolelle, koskien mainittuja vähennyksiä ja muita mahdollisia menoja, jotka havaitaan suoritetuiksi säännösten mukaisten määräaikojen ja edellytysten ulkopuolella.

(9) Komissio on talousarviota koskevasta kurinalaisuudesta 31 päivänä lokakuuta 1994 tehdyn päätöksen 94/729/EY(11) 13 artiklan, asetuksen (EY) N:o 2040/2000 14 artiklan ja asetuksen (EY) N:o 296/96 4 artiklan 2 kohdan mukaisesti vähentänyt tai pidättänyt tietyt kuukausittaiset ennakot, jotka on kirjattu varainhoitovuoden 2000 menoihin ja etenee tämän päätöksen mukaisesti niiden vähennysten osalta jotka on mainittu asetuksen (EY) N:o 296/96 4 artiklan 3 kohdassa; huolimatta näitä koskevan kirjanpidon tarkastamisesta ja hyväksymisestä tällä päätöksellä kyseisistä menoista päätetään myöhemmin asetuksen (ETY) N:o 729/70 5 artiklan 2 kohdan c alakohdan mukaisesti; edellä kuvatun perusteella välttääkseen maksamasta kyseisiin määriin liittyviä ennenaikaisia tai tilapäisiä maksuja, niitä ei tule huomioida tässä päätöksessä, sanotun kuitenkaan rajoittamatta asetuksen (ETY) N:o 729/70 5 artiklan 2 kohdan c alakohdan ja asetuksen (EY) N:o 1258/1999 7 artiklan 4 kohdan lisätutkimuksia.

(10) Asetuksen (EY) N:o 1663/95 7 artiklan 1 kohdan toisessa alakohdassa säädetään, että ensimmäisessä alakohdassa mainitun tilien tarkastus- ja hyväksymispäätöksen mukaisesti kultakin jäsenvaltiolta perittävät summat tai sille maksettavat summat määritellään vähentämällä kyseisen varainhoitovuoden eli 2000:n osalta maksetut ennakkomaksut samalle vuodelle ensimmäisen alakohdan mukaisesti hyväksytyistä menoista. Nämä summat vähennetään tilien tarkastus- ja hyväksymispäätöksen tekemistä seuraavan toisen kuukauden menoja koskevista ennakkomaksuista tai lisätään niihin.

(11) Asetuksen (ETY) N:o 729/70 5 artiklan 2 kohdan b alakohdan, asetuksen (EY) N:o 1258/1999 7 artiklan 3 kohdan viimeisen alakohdan ja asetuksen (EY) 1663/95 7 artiklan 1 kohdan mukaisesti tämä päätös, joka on tehty kirjanpitotietojen perusteella, ei vaikuta komission myöhempien päätöksiin, joilla jätetään yhteisön rahoituksen ulkopuolelle sellaiset menot, joita ei ole suoritettu yhteisön säännösten mukaisesti,

ON TEHNYT TÄMÄN PÄÄTÖKSEN:

1 artikla

Poikkeuksena artiklassa 2 mainittuihin jäsenvaltioiden toimielimiin kaikki varainhoitovuoden 2000 tilit ovat tarkastetut. EMOTR:n tukiosastosta rahoitettuja menoja koskevat jäsenvaltioiden maksajana toimivien toimielinten varainhoitovuoden 2000 tilit tarkastetaan ja hyväksytään liitteen I mukaisesti.

2 artikla

EMOTR:n tukiosastosta rahoitettuja menoja koskevat jäsenvaltioiden maksajana toimivien toimielinten liitteen II mukaiset varainhoitovuoden 2000 tilit ovat tämän päätöksen ulkopuolella ja ne tarkastetaan ja hyväksytään myöhemmin tehtävällä päätöksellä.

3 artikla

Tämä päätös on osoitettu kaikille yhteisön jäsenvaltioille.

Tehty Brysselissä 8 päivänä toukokuuta 2001.

Komission puolesta

Franz Fischler

Komission jäsen

(1) EYVL L 94, 28.4.1970, s. 13.

(2) EYVL L 125, 8.6.1995, s. 1.

(3) EYVL L 160, 26.6.1999, s. 103.

(4) EYVL L 39, 17.2.1996, s. 5.

(5) EYVL L 323, 20.12.2000, s. 3.

(6) EYVL L 158, 8.7.1995, s. 6.

(7) EYVL L 273, 23.10.1999, s. 5.

(8) EYVL L 356, 31.12.1977, s. 1.

(9) EYVL L 326, 18.12.1999, s. 1.

(10) EYVL L 244, 29.9.2000, s. 27.

(11) EYVL L 293, 12.11.1994, s. 14.

LIITE I

Maksajina toimivien toimielinten tilien tarkastaminen ja hyväksyminen

Varainhoitovuosi 2000

Jäsenvaltioilta perittävät tai niille maksettavat summat K.V.

>TAULUKON PAIKKA>

LIITE II

Maksajina toimivien toimielinten tilien tarkastaminen ja hyväksyminen

Varainhoitovuosi 2000

Lista maksajina toimivista toimielimistä joiden tilit ovat tämän päätöksen ulkopuolella ja hyväksytään myöhemmin tehtävällä päätöksellä

>TAULUKON PAIKKA>